הימים האחרונים בשוק הקריפטו מביאים עמם לא מעט👇

🔷בהוטן והר הביטקוין

בהוטן, מדינה קטנה עם 770 אלף תושבים בדרום מזרח אסיה, המחזיקה 11,000 ביטקוין בשווי 1.1 מיליארד דולר, הקימה אזור כלכלי מיוחד שיאפשר משיכת השקעות זרות באמצעות מטבעות דיגיטליים, וממשיכה לנצל את משאבי האנרגיה ההידרואלקטרית שלה לטובת כריית ביטקוין.

🔷מדינות נוספות בתנועה

באפריקה, קניה מקדמת חקיקה להסדרת מטבעות דיגיטליים. בארה"ב, ניו המפשייר ודקוטה הצפונית מציעות חוקים להקמת רזרבת ביטקוין בקופות המדינה.

🔷אחרי מייקרוסופט ואמזון, הגיע תורה של מטא

הצעה להמרת הרי המזומנים של ענקיות הטק לביטקוין מגיעה מבעלי המניות שוב, הפעם של מטא - הוגשה ע"י איתן פק, והציעה להמיר חלק מ-72 מיליארד דולר המזומנים של ענקית הטק, לביטקוין. מטא איבדה 28% מנכסי המזומנים בשל אינפלציה ב-5 שנים האחרונות, הייתה אחת הטענות שהועלו בה.

למי שלא עודכן - במייקרוסופט סירבו, באמזון ההחלטה תתקבל באפריל 2025 (לא הייתי מפתח ציפיות).

🔷פלטפורמת Pump. fun חושפת את האמת העגומה

דו"ח חדש חושף: רק 294 משקיעים הפכו למיליונרים מפלטפורמת השקת המימקוינס Pump. fun.
88% מהמשקיעים הפסידו או הרוויחו פחות מ-100 דולר, רק 0.4% מהמשקיעים (55,012 ארנקים) הרוויחו מעל 10,000 דולר, ו-294 ארנקים בלבד, הפכו למיליונרים (0.002%).

🔷אירועי אבטחה

חשבון הטוויטר הרשמי של לייטקוין (Litecoin) נפרץ לזמן קצר על ידי האקרים ובו כמובן - קודם טוקן מזוייף. מקרה שמצטרף לסדרה של חדירות לחשבונות X בחודשים האחרונים, בניהם וויז קאליפה, קרדנו פאונדיישן ועוד.

חושבים שנראה את המגמה הזאת ממשיכה? מדינות ותאגידים ימשיכו לאמץ את ביטקוין כנכס רזרבה?👇